รัฐบาลไทย-ข่าวทำเนียบรัฐบาล-“หมอชลน่าน” ห่วง 12 จังหวัดยังได้รับผลกระทบน้ำท่วม ให้หน่วยงานเฝ้าระวังโรคทั้งพื้นที่น้ำท่วมและหลังน้ำลด
วันอาทิตย์ที่ 1 ตุลาคม 2566
“หมอชลน่าน” ห่วง 12 จังหวัดยังได้รับผลกระทบน้ําท่วม ให้หน่วยงานเฝ้าระวังโรคทั้งพื้นที่น้ําท่วมและหลังน้ําลด
รัฐมนตรีว่าการกระทรวงสาธารณสุข เผย ยังมีสถานการณ์น้ําท่วมใน 12 จังหวัด กาฬสินธุ์และอุบลราชธานี ระดับน้ํายังเพิ่มขึ้น สถานบริการสาธารณสุขกระทบ 11 แห่ง ปิดบริการ 1 แห่ง ที่ รพ.สต.บ้านต้นธง จ.ลําปาง กําชับเฝ้าระวังโรคและภัยสุขภาพที่มากับน้ําท่วม
รัฐมนตรีว่าการกระทรวงสาธารณสุข เผย ยังมีสถานการณ์น้ําท่วมใน 12 จังหวัด กาฬสินธุ์และอุบลราชธานี ระดับน้ํายังเพิ่มขึ้น สถานบริการสาธารณสุขกระทบ 11 แห่ง ปิดบริการ 1 แห่ง ที่ รพ.สต.บ้านต้นธง จ.ลําปาง กําชับเฝ้าระวังโรคและภัยสุขภาพที่มากับน้ําท่วม ทั้งไข้หวัดใหญ่ อุจจาระร่วง ตาแดง น้ํากัดเท้า โรคฉี่หนู อุบัติเหตุและสัตว์มีพิษ จัดบริการทางการแพทย์ดูแลประชาชนต่อเนื่อง โดยส่วนกลางพร้อมให้การสนับสนุน
วันนี้ (1 ตุลาคม 2566) นพ.ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงสถานการณ์อุทกภัยจากฝนตกหนักในหลายพื้นที่ของประเทศไทย ว่า ได้รับรายงานจากกองสาธารณสุขฉุกเฉิน สํานักงานปลัดกระทรวงสาธารณสุข ข้อมูลตั้งแต่วันที่ 1 กันยายน - 1 ตุลาคม 2566 มีพื้นที่ได้รับผลกระทบสะสม 28 จังหวัด ส่วนใหญ่สถานการณ์เริ่มกลับสู่ปกติ ปัจจุบันยังคงมีสถานการณ์ใน 12 จังหวัด ได้แก่ เพชรบูรณ์ อุตรดิตถ์ ลําพูน เชียงใหม่ ลําปาง แพร่ ตาก สุโขทัย กาฬสินธุ์ ยโสธร อุบลราชธานี และปราจีนบุรี ส่วนใหญ่ระดับน้ําลดลงแล้ว ยกเว้นเพชรบูรณ์ระดับน้ํายังทรงตัว ส่วนกาฬสินธุ์และอุบลราชธานี ระดับน้ํายังเพิ่มขึ้น สําหรับสถานบริการสาธารณสุขได้รับผลกระทบ 11 แห่ง เป็นโรงพยาบาล 2 แห่ง สาธารณสุขอําเภอ 1 แห่ง และ รพ.สต. 8 แห่ง โดยสามารถเปิดให้บริการได้ตามปกติ 10 แห่ง มีเพียง 1 แห่ง ที่ต้องปิดบริการ คือ รพ.สต.บ้านต้นธง อ.แม่พริก จ.ลําปาง
นพ.ชลน่านกล่าวต่อว่า ได้กําชับหน่วยงานสาธารณสุขในพื้นที่อุทกภัยทุกแห่งติดตามสถานการณ์อย่างใกล้ชิด ประสานหน่วยงานการแพทย์ฉุกเฉินหรือมูลนิธิในการเข้าช่วยเหลือเมื่อเกิดเหตุฉุกเฉิน พร้อมทั้งเฝ้าระวังและป้องกันโรคและภัยสุขภาพที่มากับน้ําท่วม 3 กลุ่ม ทั้งพื้นที่น้ําท่วมและหลังน้ําลด คือ 1.กลุ่มโรคติดเชื้อ ได้แก่ โรคน้ํากัดเท้า โรคผิวหนังจากเชื้อรา โรคตาแดงจากเชื้อไวรัส โรคไข้หวัดใหญ่ โรคปอดบวม โรคอุจจาระร่วง โรคอาหารเป็นพิษ และโรคไข้ฉี่หนู หรือเลปโตสไปโรซิส2.สัตว์ แมลงมีพิษกัดต่อย เช่น งู แมลง ปลิง เป็นต้น และ 3.อุบัติเหตุอื่นๆ ได้แก่ จมน้ํา ไฟฟ้าดูด วัตถุแหลมคม โดยเน้นให้ความรู้ประชาชนหลีกเลี่ยงการลุยน้ําย่ําโคลน หากจําเป็นให้สวมรองเท้าบูท ถึงบ้านแล้วให้อาบน้ําชําระร่างกายให้สะอาด รับประทานอาหารสุกร้อน ล้างมือก่อนรับประทานอาหารหรือหลังเข้าห้องน้ํา เพื่อหลีกเลี่ยงโรคติดเชื้อทางเดินอาหาร หากมีอาการเจ็บป่วยทางเดินหายใจให้สวมหน้ากากอนามัย ปิดปากและจมูกเมื่อไอหรือจาม และไม่ใช้สิ่งของร่วมกัน
ทั้งนี้ หน่วยงานสาธารณสุขทุกพื้นที่ได้เตรียมจัดบริการทางการแพทย์ จัดตั้งโรงพยาบาลสนามเมื่อจําเป็น และสํารองยา เวชภัณฑ์ อุปกรณ์ทางการแพทย์ให้เพียงพอ โดยยังคงให้การดูแลผู้ประสบอุทกภัยต่อเนื่อง เช่น ที่จังหวัดอุบลราชธานี ให้บริการตรวจรักษา 79 ราย พบเป็นโรคน้ํากัดเท้า 38 ราย ไข้หวัด 40 ราย และอุจจาระร่วง 1 ราย ประเมินสุขภาพจิต 99 ราย พบมีอาการเครียดเล็กน้อย 14 ราย ที่จังหวัดลําปาง ได้จัดทีมเฝ้าระวังสอบสวนควบคุมโรคในพื้นที่ระดับอําเภอ (CDCU) / ทีมปฏิบัติการสอบสวนควบคุมโรค (JIT) 5 ทีม และทีมเยียวยาจิตใจ MCATT 5 ทีม ออกเยี่ยมบ้าน 65 ครัวเรือน ประเมินสุขภาพจิต 22 ราย ยังไม่พบผู้มีปัญหาสุขภาพจิต ขณะที่ส่วนกลางได้สนับสนุนยาและเวชภัณฑ์ให้กับจังหวัดอุดรธานีและอุบลราชธานี จังหวัดละ 1,500 ชุด รวม 3,000 ชุด และพร้อมให้การสนับสนุนทุกพื้นที่ทันทีเมื่อได้รับการประสาน
********************************************* 1 ตุลาคม 2566